Halida Hatta

Dra. Halida Nuriah Hatta, M.A (biaso dipanggia Halida Hatta) adolah anak bungsu dari tigo anak padusi Proklamator Kemerdekaan RI dan juo Wakia Presiden dan partamo, Mohammad Hatta jo istrinyo nan banamo Rahmi Hatta.

Karia 
Karia Halida Hatta dimulai sabagai asisten dosen studi ilmu politik yang dipimpin Prof. Miriam Budiardjo di Fakultas Ilmu Sosial dan Ilmu Politik. Salanjuiknyo, Hilda Hatta malangkah manjadi profesional di parusahaan swasta, PT Caltex Pacific Indonesia pado taun 1984-1986, anis itu lanjuik tahun 1991-1995 sabagai analis sosial politik dan sosial ekonomi di bawa Goverment Affairs.

Pado taun 2002, satalah babarapo taun tingga di New York pado taun 1995-1997 jo di Kolombia pado taun 1998-2000, Halida Hatta bakarajo paruah wakatu di PT Televisi Transformasi Indonesia dan balanjuik manjadi bakarajo panuah hinggo awal 2012.

Kini Halida Hatta tacatat sabagai expertise di dept. Communication & Relations dari INPEX Corporation yang marupoan parusahaan global eksplorasi jo produksi migas yang bakantua di Jakarta.

Pado taun 2008, Halida Hatta sempat tapiliah dan masuak manjadi kader Partai Gerindra yang marupoan partai politik yang lahia pado 6 Februari 2008. Katiko itu, Halida Hatta manjabat sabagai Wakia Katua Umum III Bidang Kasajahteraan. Di Partai itu, Halida Hatta manjabat sampai taun 2012 dan mangundurkan diri pado taun itu karano memiliah bakaria di industri migas.

Pado maso karia di partai politik, Halida Hatta sempat mencalonkan diri ikuik bataruang di pemilihan legislatif pado taun 2009. Halida Hatta menjadi caleg nomor 1 dari Partai Gerindra untuak daerah pamilihan DKI Jakarta II yaitu Jakarta Pusat, Jakarta Selatan, dan luar negeri.

Dari limo jatah kursi yang diparabuikan di dapil itu, Halida hatta gagal manjadi anggota DPR. Halida kalah basaiang jo partai nan alah gadang.

Pandidikan 
Studi sarjana atau S-1 ditampuah Halida Hatta di Universitas Indonesia di Fakultas Ilmu-Sosial dan Ilmu Politik. Halida fokus ka studi Politik dan Pemerintahan Indonesia. 

Studi magister atau pascasarjana atau  S-2 dilanjuikan Halida Hatta di International University of Japan atau Kokusai Daigaku pado taun 1989 sampai 1991. Jurusan yang diambiak Halida Hatta Adolah Hubungan Internasional. Katiko itu, Halida Hatta tingga di Negeri Sakura.

Rujuakan

Liek Pulo 
 Meutia Hatta
 Gemala Hatta
 Bung Hatta

Tokoh Indonesia
Tokoh Minangkabau
Alumni Universitas Indonesia